Beurtkrag duur voortArgieffoto (Foto: Unsplash) Eskom het aangekondig beurtkrag gaan van Woensdag 08:00 weer toegepas word. Volgens die kragvoorsiener sal fase 2-beurtkrag tot 22:00 toegepas word. Dit volg nadat 10 opwekkingseenhede by sewe kragstasies in die afgelope 48 uur met tye onbeplande onderbrekings ondervind het. Opwekkingseenhede by die Arnot-, Medupi-, Lethabo-, Matla-, Majuba-, Camden- en Tutuka-kragstasies was met tye buite werking en volgens Eskom het dié kwessie en die noodsaaklikheid om sy noodreserwes te bewaar hom genoop om beurtkrag toe te pas. Eskom het gesê weens die onbetroubaarheid en wisselvalligheid van sy verouderde infrastruktuur sal die kragnetwerk vir die res van die week onder druk wees. Onbeplande onderbrekings staan op 11 425 MW terwyl 4 983 MW vir beplande instandhouding afgeskakel is. Die kragvoorsiener het ŉ beroep op verbruikers gedoen om elektrisiteit spaarsamig te gebruik en hom by te staan om die vraag te verminder.